ועדת הכספים, כנסת 19, פרוטוקול מספר 244, 2013-12-17 16:00

ניסן סלומינסקי: אני פותח את הישיבה.

ניסן סלומינסקי: נתחיל לא עם נושאים בעייתיים.

ניסן סלומינסקי: פנייה מספר 321.

<ניר אמסל: הפנייה נועדה לבצע שינויים פנימיים בתקציב מינהלת הגמלאות בהתאם לביצוע בפועל.

<ניר אמסל: מינהלת הגמלאות משלמת את הגמלאות של כל עובדי המדינה.

ראובן ריבלין: שכנעת.

ראובן ריבלין: אפשר להצביע.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט

ניסן סלומינסקי: הפנייה אושרה.

ניסן סלומינסקי: פנייה מספר 322.

<ניר אמסל: 322, 323 ו-326 – כבר עשינו.

ניסן סלומינסקי: אני מתחיל להגיע לזה.

ניסן סלומינסקי: אלה שמונה העברות כספיות.

ניסן סלומינסקי: אני מנסה להגיע אליהן.

<טמיר כהן: פניות מספר 324 ו-325.

<יוסי עדס: הפנייה נועדה לתגבור תקצוב אגף לעדות לא יהודיות, כ-11 מיליון ו-208 אלף שקלים עבור מימון התחייבויות עבר.

<יוסי עדס: אלה הרשאות שניתנו בעבר עבור פיתוח מבני דת לעדות לא יהודיות.

<יוסי עדס: זה עבור הרשאה שניתנה בעבר למימון התחייבויות עבר.

<יוסי עדס: בנוסף יש תוספת הרשאה של ארבעה מיליון שקלים לאותו נושא.

<יוסי עדס: מדובר בפיתוח מבני דת לעדות לא יהודיות.

ניסן סלומינסקי: אלה לא עודפים.

<יוסי עדס: לא עודפים.

ניסן סלומינסקי: זאת הרשאה להתחייב?

<יוסי עדס: ה-11 מיליון, זה מימון הרשאה להתחייב שניתנה בעבר.

<יוסי עדס: הארבעה מיליון הם תוספת.

ניסן סלומינסקי: וזה בוצע.

<יוסי עדס: כן, בוצע.

<יוסי עדס: יש תוספת בהרשאה להתחייב של ארבעה מיליון שקלים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט

ניסן סלומינסקי: הפניות אושרו.

משה גפני: נגד.

משה גפני: רביזיה.

משה גפני: אני רוצה להגיד לך שהגלגל הוא עגול ובסופו של דבר גם המדיניות שלנו תשתנה כלפיכם.

משה גפני: אתם פשוט מתנהגים כמו חזירים.

משה גפני: כמו חזירים.

ניסן סלומינסקי: אני מקווה שהגלגל עדיין יסתובב בצד הנכון.

משה גפני: אתם מתנהגים כמו חזירים.

משה גפני: לקחת את כל הקופה ולהשאיר את האנשים בלי כלום.

משה גפני: חזירים.

משה גפני: הוא נכנע.

משה גפני: עפר שלח בא ואמר את מה שהוא אמר ונגמר העניין.

משה גפני: אין מה לעבור הלאה.

משה גפני: הכול כאן אפליה שלנו.

משה גפני: הכול.

משה גפני: לא היה דבר כזה.

משה גפני: גם אנחנו אזרחים במדינה.

ניסן סלומינסקי: פנייה מספר 327.

משה גפני: רק רגע, לא הצבעת על הפנייה הקודמת.

ניסן סלומינסקי: מי בעד אישור פניות 324 ו-325?

ניסן סלומינסקי: בעד – 7

משה גפני: נגד.

משה גפני: רביזיה.

ניסן סלומינסקי: בסדר.

ניסן סלומינסקי: רביזיה.

ניסן סלומינסקי: פנייה מספר 327.

משה גפני: רובי, יש גם פעילות לנשים חרדיות בתרבות, אבל אף אחד לא דואג לנשים החרדיות.

משה גפני: אחרי כן ייתנו נאומים במליאת הכנסת שאם הייתה חברת כנסת חרדית, היא הייתה דואגת להן.

<יוסי עדס: הפנייה נועדה לביצוע שינויים, התאמות לתקצוב בפועל.

משה גפני: אתה ישן בלילה עם זה?

מיכל בירן: ניסן, אתם הצבעתם בזמן שאני נואמת את הנאום שלי בנאומים בני דקה?

ראובן ריבלין: אמרו לי לבוא לכאן כי אמר היושב ראש שהוא מאשר.

ניסן סלומינסקי: תסביר.

<יוסי עדס: מדובר בשינוי בתקציב מימון מפלגות.

מיכל בירן: אתם אמרתם במפורש קודם שתמתינו לנו עד שנסיים את חלקנו.

מיכל בירן: חוץ מזה שמנעתם ממני לשמוע את חברת הכנסת מרב מיכאלי ואחרים שהייתי רוצה לשמוע גם מה להם יש לומר, הצבעתם בניגוד להבטחה המפורשת שניתנה לפני שהתפזרנו שתמתינו עד שנסיים את חלקנו.

מיכל בירן: נאמנו עכשיו.

מיכל בירן: יש פרויקט לסיעת העבודה וכולנו נאמנו.

ניסן סלומינסקי: אמרתי שאם יהיו להם הצעות חוק אני אחכה.

מיכל בירן: אתה אומר שנאומים בני דקה לא חשובים?

יצחק כהן: לדעתי יש כאן פגיעה במהות התקנון.

<קריאה: אני חושב שיושב ראש הכנסת יודע שמתקיימים נאומי בני דקה.

ראובן ריבלין: למה היושב ראש אפשר את זה?

משה גפני: אפשר לחשוב שזה אישור תקציב.

<קריאה: מה הדחיפות?

משה גפני: הדחיפות היא להכות בחרדים מהר.

משה גפני: זה הרס של המדינה.

משה גפני: הרס של המדינה.

ראובן ריבלין: העניין החרדי לא שייך לזה.

משה גפני: מאה אחוז.

משה גפני: ייתנו תקציבים לעדות הלא יהודיות וזה בסדר ואני גם העברתי והיום מעבירים יותר וזה בסדר גמור אבל יש גם חרדים במדינה וצריך לדאוג גם לאנשים האלה.

ראובן ריבלין: אם אפשר לא לקיים את הישיבה.

ניסן סלומינסקי: לא.

ניסן סלומינסקי: אנחנו ממשיכים הלאה.

ראובן ריבלין: אני מאוד מכבד את גפני, אבל אי אפשר למנוע קיום ישיבה.

יצחק כהן: מה הסיכום לגבי בני הישיבות?

ניסן סלומינסקי: אתה עובד חמש דקות על הנושא של בני חו"ל אבל אני אתמול עבדתי על הנושא הזה במשך שש שעות.

משה גפני: אבל מה יצא מזה?

ניסן סלומינסקי: לא יודע.

ניסן סלומינסקי: יצא.

ניסן סלומינסקי: אולי לא יצא.

ניסן סלומינסקי: יכול להיות שיצא ויכול להיות שלא יצא.

ניסן סלומינסקי: יש לי דברים אחרים יותר חשובים.

ניסן סלומינסקי: אתה יודע כמה שעות אני משקיע בזה?

ניסן סלומינסקי: לפעמים אני לא מצליח, ומה אני יכול לעשות?

ראובן ריבלין: לגבי בני ישיבות חו"ל, יהיה בסדר עד ינואר.

ניסן סלומינסקי: עדיין אין לי רוב, אבל אתמול עד אמצע הלילה עסקתי בזה.

משה גפני: את הכסף להתנחלויות כן הצלחת.

משה גפני: לתרבות היהודית הצלחת.

ניסן סלומינסקי: מה הצלחתי?

משה גפני: כאילו אנחנו לא יודעים.

ניסן סלומינסקי: מה זה קשור?

משה גפני: תגיע ההתנתקות מיהודה ושומרון, אז יתבעו אותי עוד הפעם לדין תורה.

ניסן סלומינסקי: מה אני יכול לעשות?

משה גפני: אתה יכול לעשות.

משה גפני: אתה תהיה אחראי לזה.

יצחק כהן: איבדתם את היושר.

משה גפני: הם חברים שלכם.

משה גפני: אתם אידיאולוגית אותו הדבר כמו שהם.

משה גפני: שניכם שונאים את החרדים אותו הדבר.

קארין אלהרר: גפני, אל תדבר בשמי.

קארין אלהרר: אני לא שונאת את החרדים.

משה גפני: לא דיברתי עליך.

משה גפני: דיברתי על שני האחים.

ניסן סלומינסקי: שונא חרדים?

משה גפני: התשובה היא כן.

משה גפני: התשובה היא כן.

ניסן סלומינסקי: חוץ מכמה צעקות שלך, אתה יודע כמה שעות אני משקיע רק בנושא שלכם?

ניסן סלומינסקי: שר האוצר אומר לי שאני משוגע כי אני כל הזמן מדבר עליהם ושאראה מה הם כותבים עלי בעיתונים שלהם, אבל זה לא עוזר ושעות על גבי שעות אני משקיע בזה.

ראובן ריבלין: אדוני היושב ראש, אתה רוצה להתווכח עם גפני?

ראובן ריבלין: אם אתם רוצים לקיים ישיבה, בסדר.

ראובן ריבלין: אי אפשר לשבת כאן כל היום וכל הלילה.

משה גפני: גם אנחנו נשתמש בהצבעות שלנו באופן סלקטיבי.

ניסן סלומינסקי: כואב לו.

ניסן סלומינסקי: פנייה מספר 327.

<יוסי עדס: הפנייה התקציבית נועדה לביצוע שינויים בתקציב מימון מפלגות לבחירות לכנסת.

<יוסי עדס: מדובר בהתאמה של כ-15.5 מיליון שקלים בהתאם לביצוע בפועל.

ניסן סלומינסקי: מפלגות שלא חשבתם שייבחרו נבחרו ואחרים לא?

<יוסי עדס: מימון המפלגות לבחירות הוא בהתאם לתוצאות והוא משתנה ולא ידוע מראש.

<יוסי עדס: בפועל התקציב היה גבוה בכ-15 מיליון שקלים יותר ממה שתוקצב.

יצחק כהן: עם כאלה מפלגות לא צריך מדינה.

ראובן ריבלין: זה מימון מפלגות שכבר שולם או עוד לא?

<יוסי עדס: שולם בהתאם לחוק.

<יוסי עדס: כעת מתאימים את התקציב לביצוע בפועל.

ניסן סלומינסקי: למישהו יש שאלות בנושא הזה של מימון מפלגות?

יצחק כהן: כן.

יצחק כהן: מה זה שולם ועכשיו מאשרים?

<יוסי עדס: מימון המפלגות משולם בהתאם לחוק והתקציב מותאם לצורך הנדרש על פי החוק.

משה גפני: איזה מספר פנייה?

ניסן סלומינסקי: 327.

ראובן ריבלין: אני מציע לא להצביע על הסעיף הזה בכלל.

ניסן סלומינסקי: למה?

ראובן ריבלין: אז נראה אתכם המפלגות.

ראובן ריבלין: אני בשם הליכוד, הואיל ואני היחידי מהליכוד, אנחנו מוותרים על מימון מפלגות.

ראובן ריבלין: נראה אותם עוד רגע באים כשאומרים שאין מימון מפלגות.

ניסן סלומינסקי: אתה מבקש התייעצות סיעתית?

יצחק כהן: כן.

ניסן סלומינסקי: בסדר חמש דקות התייעצות סיעתית.

ניסן סלומינסקי: נמשיך הלאה.

מיכל בירן: אבל שההתייעצות הסיעתית באמת תהיה התייעצות סיעתית.

ראובן ריבלין: את רוצה לברר במפלגת העבודה אם הם מוותרים על מימון מפלגות?

ראובן ריבלין: הכול מעוקל אצלם.

יצחק כהן: מיכל, את צודקת.

יצחק כהן: הם צריכים להפסיק ולהתייעץ.

ראובן ריבלין: אני סידרתי להם פריסה לעשרים שנים.

ניסן סלומינסקי: הדיונים לא מפסיקים.

ניסן סלומינסקי: פניות מספר 328 ו-332.

<יוסי עדס: הפנייה נועדה לביצוע שינויים בסעיף 18, חלק מזה תקצוב של כ-42 מיליון שקלים עבור מימון התחייבויות עבר.

<יוסי עדס: זאת הרשאה שניתנה למענקי פיתוח לרשויות שזכאיות למענק איזון בהתאם לקריטריונים.

<יוסי עדס: רשויות שמקבלות מענק איזון, בנוסף הן מקבלות גם מענקי פיתוח לרשויות.

<יוסי עדס: התקצוב למענקי הפיתוח לרשויות מתוקצב בהרשאה להתחייב.

<יוסי עדס: הפנייה הזאת נועדה למימון הרשאות להתחייב שניתנו לרשויות במענקי הפיתוח בסך של 42 מיליון שקלים.

ניסן סלומינסקי: הם נתנו להן הרשאות להתחייב.

ניסן סלומינסקי: זה לא הופיע בתקציב?

<יוסי עדס: הרשאה להתחייב מופיעה בבסיס התקציב בסך של 280 מיליון שקלים בשנה.

<יוסי עדס: כאן מדובר בתוספת.

<יוסי עדס: המזומן בפועל מתוקצב.

ניסן סלומינסקי: עכשיו הגיע הזמן לשלם את זה?

<יוסי עדס: בהתאם לביצוע.

<יוסי עדס: המזומן המתוקצב בהתאם לביצועים.

<יוסי עדס: בנוסף לכך יש כאן שלושה מיליון שקלים שמגיעים מהמשרד לאזרחים ותיקים עבור תכנית אב לאזרחים ותיקים בהתאם להחלטת ממשלה.

<יוסי עדס: התכנית הזאת נועדה לעשות סקר ובדיקה.

ניסן סלומינסקי: לא.

ניסן סלומינסקי: אני עוד מדבר על ה-42 מיליון שקלים.

ניסן סלומינסקי: לא הבנתי.

ניסן סלומינסקי: אלה מענקי פיתוח.

<יוסי עדס: מענקי פיתוח לרשויות שההתחייבות ניתנת בהרשאה.

<יוסי עדס: נוצרת התחייבות בהרשאה להתחייב לרשויות.

יצחק כהן: אתם מורידים מימון מפלגות?

<יוסי עדס: מימון המפלגות, מה שהיה צריך לצורך מימון המפלגות ניתן.

<יוסי עדס: מדובר ביתרות תקציב בתקציב ועדת הבחירות המרכזית.

משה גפני: למה הוספתם קודם?

יצחק כהן: למה אתם מוסיפים?

ניסן סלומינסקי: על מה אתה מדבר עכשיו.

<יוסי עדס: אותה פנייה.

<יוסי עדס: חלק מהסכום מגיע מסעיף 14 לוועדת הבחירות.

<יוסי עדס: 15 מיליון שקלים נדרשים להפעלת התקציב.

<יוסי עדס: מדובר מרזרבה מיועדת למימון מפלגות.

ניסן סלומינסקי: כך אנחנו לא נסתדר.

ניסן סלומינסקי: תסביר לי קודם כל למה הולך הסכום של 42 מיליון.

<יוסי עדס: 42 מיליון שקלים הולכים לטובת מענקי פיתוח, מימון ההרשאות שניתנו בעבר.

<יוסי עדס: למשרד הפנים יש הרשאה להתחייב.

ניסן סלומינסקי: לרשויות מסוימות.

<יוסי עדס: לרשויות מקבלות מענק איזון.

ניסן סלומינסקי: למה זאת תוספת?

<יוסי עדס: זאת לא תוספת.

<יוסי עדס: זה מימון ההרשאות שניתנו.

ניסן סלומינסקי: כתוב "הוספת".

ניסן סלומינסקי: מה זה?

<יוסי עדס: למימון התחייבויות עבר.

<יוסי עדס: כיוון שהתקציב הזה הוא בהרשאה להתחייב.

ניסן סלומינסקי: זאת אומרת, בכל הרשויות המקומיות, סך כל ההרשאות להתחייב היו רק 42 מיליון שקלים?

<יוסי עדס: סך ההרשאה להתחייב היא 280 מיליון שקלים השנה.

<יוסי עדס: גם בשנים קודמות הייתה הרשאה להתחייב.

ניסן סלומינסקי: אז למה אתם מעבירים רק 42 מיליון שקלים?

<יוסי עדס: כי חלק מהתקציב נמצא בבסיס, בחלק התקצוב בפועל נעשה בהתאם לביצוע, בהתאם לצרכים הנדרשים.

ניסן סלומינסקי: זאת אומרת, חלק כבר עבר.

<יוסי עדס: חלק כבר עבר.

<יוסי עדס: התשלום מתבצע על פני שנים.

ניסן סלומינסקי: ולמה זה לא?

ראובן ריבלין: היה להם בסיס התקציב ועכשיו ראו מה ביצעו ומה לא ביצעו.

<יוסי עדס: יש התחייבויות.

<יוסי עדס: יש יתרת התחייבויות.

<יוסי עדס: לא מדובר בתוספת תקציבית להתחייבויות חדשות אלא הכול הוא להתחייבויות קיימות.

ניסן סלומינסקי: הבנתי.

ניסן סלומינסקי: זה נמצא בתקציב של משרד הפנים.

<יוסי עדס: ההרשאה להתחייב נמצאת בתקציב משרד הפנים.

ניסן סלומינסקי: מה זה ה-3,000?

<יוסי עדס: שלושה מיליון.

<יוסי עדס: זאת העברה מהמשרד לאזרחים ותיקים עבור תכנית אב לאזרחים ותיקים בהתאם להחלטת ממשלה.

<יוסי עדס: מדובר בפרויקט שנעשה בשיתוף עם הרשויות המקומיות למיפוי תשתיות ברשויות שיכולות לשמש עבור שירותים שונים לאזרחים ותיקים.

יצחק כהן: עברו שם 24 מיליון.

ניסן סלומינסקי: רגע.

ניסן סלומינסקי: תסביר מה זה ה-500 אלף.

<יוסי עדס: זה נועד לתקצוב חברה כלכלית בישוב חורה, במועצה מקומית חורה, בהמשך להחלטת הממשלה על פיתוח והעצמת יישובי בני המיעוטים.

<יוסי עדס: בוועדת ההיגוי הוחלט לעשות פיילוט של הקמת חברה כלכלית במועצה מקומית חורה.

ניסן סלומינסקי: בסדר.

ניסן סלומינסקי: רבותיי, שאלות.

יעקב ליצמן: אדוני הרפרנט, אולי תגלה לי מי חתום מתחת לאמיר לוי?

<יוסי עדס: ערן ניצן.

<יוסי עדס: הוא סגן הממונה על התקציבים שהחל את תפקידו לפני זמן מה.

יעקב ליצמן: הוא צריך לאשר את מה שאמיר לוי חותם?

<יוסי עדס: הוא מאשר לפני.

ראובן ריבלין: אמיר לא היה חותם אם הוא לא היה חותם על זה.

ראובן ריבלין: אמיר חדש ואמר שהוא לא יודע מכל הדברים האלה.

יעקב ליצמן: מה הבעיה להעביר את זה אלינו?

ראובן ריבלין: הוא יכול להעביר את זה אלינו.

יצחק כהן: שיפוי הרשויות המקומיות, 25 מיליון שקלים, מה זה?

<יוסי עדס: מדובר בפניות תקציביות שלא ייעשה בהן שימוש השנה.

<יוסי עדס: אלה תקציבים שלא נדרשים השנה לשיפוי רשויות מקומיות בתקנה הזאת.

יצחק כהן: איך זה יכול להיות?

יצחק כהן: זה מענק איזון?

<יוסי עדס: זה לא מענק איזון.

יצחק כהן: אז מה זה שיפוי?

<יוסי עדס: זה נועד לצרכים, לנושאים שעולים במהלך השנה.

ראובן ריבלין: הוא צריך את זה כדי להעביר את זה בשנה הבאה.

ראובן ריבלין: בלי זה הוא לא יכול להעביר את זה בשנה הבאה.

יעקב ליצמן: באיזה משרדים קיצצת כדי לקבל את השלושה מיליון שקלים?

<יוסי עדס: שלושה מיליון שקלים הם מתקציב המשרד לאזרחים ותיקים.

<יוסי עדס: זה בהתאם להחלטת ממשלה.

יעקב ליצמן: זה על דעת המשרד לאזרחים ותיקים?

<יוסי עדס: כן.

<יוסי עדס: הם העבירו.

<יוסי עדס: הם רוצים לממש את החלטת הממשלה.

משה גפני: למה צריך להוסיף למימון מפלגות ולהוריד אחרי כן?

<יוסי עדס: במימון מפלגות, יש כסף בתוך הסעיף.

<יוסי עדס: עשינו התאמה לתקנה הנדרשת.

<יוסי עדס: זאת ההתאמה במימון המפלגות לבחירות, שם כמובן הצפי לא ידוע מראש מכיוון שזה נעשה בהתאם לתוצאות בפועל.

<יוסי עדס: יתרת התקציב שיש בסעיף הועברה לסעיף.

משה גפני: מהי היתרה?

<יוסי עדס: דברים שבתיאום עם ועדת הבחירות המרכזית.

<יוסי עדס: אלה תקציבים שהם לא יעשו בהם שימוש השנה.

ניסן סלומינסקי: מי בעד אישור פניות 328 עד 332?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט פניות מספר 328 עד 332 אושרו.

יצחק כהן: רביזיה.

ניסן סלומינסקי: הפניות אושרו.

ניסן סלומינסקי: יש רביזיה.

ניסן סלומינסקי: אני חוזר להתייעצות הסיעתית.

ניסן סלומינסקי: פנייה מספר 327.

ראובן ריבלין: אדוני היושב ראש, אני רוצה להעיר.

ראובן ריבלין: כל המפלגות חיות מהכסף שאנחנו מדברים עליו.

ראובן ריבלין: לי למשל לא אכפת אם הסיעה שלי תקבל או לא תקבל.

משה גפני: על מה אתה מדבר?

ראובן ריבלין: על מימון מפלגות.

ראובן ריבלין: אם אתם מסכימים, אפשר להצביע.

ראובן ריבלין: אחרי ההתייעצות הסיעתית הם מסכימים להצביע.

משה גפני: יש כאן הרבה סעיפים שיכולים להסכים עליהם, אבל מה שיש כאן על שולחן ועדת הכספים זה למחוק את החרדים.

משה גפני: זה הכול.

ראובן ריבלין: זה נכון, אבל כרגע, עד שימחקו, יכולים להצביע.

ראובן ריבלין: יכולים למחוק את יהדות התורה וגם ייקחו לה את מימון המפלגות.

יצחק כהן: הם ייקחו.

ראובן ריבלין: אפשר להצביע.

ראובן ריבלין: אתם יכולים להצביע נגד.

ניסן סלומינסקי: מי בעד אישור פנייה מספר 327?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט

יצחק כהן: רביזיה.

ניסן סלומינסקי: הפנייה אושרה.

ניסן סלומינסקי: יש רביזיה.

משה גפני: ניסן, אתה ישן טוב בלילה?

ניסן סלומינסקי: לא.

ניסן סלומינסקי: תאמין לי שלא.

ניסן סלומינסקי: רק תראה איזה צבע יש לעיניים שלי.

יעקב ליצמן: אדוני היושב ראש, אתמול פיקוד העורף שלח צוותים לרחוב ירמיהו כדי לבדוק ולתקן בתי ספר.

יעקב ליצמן: יש שם תלמוד תורה של חסידי גור.

יעקב ליצמן: קיבלו הוראה לחרדים לא לתקן.

יעקב ליצמן: אתמול.

יעקב ליצמן: אני לוקח אחריות על הפרוטוקול.

יעקב ליצמן: אתמול פיקוד העורף עבר כדי לבדוק ולתקן בתי ספר כדי לפתוח את הלימודים.

יעקב ליצמן: עברו לצביה ברחוב ירמיהו.

יעקב ליצמן: ליד זה יש תלמוד תורה של חסידי גור ואמרו שקיבלו הוראה לשם לא להיכנס והם ןלא נכנסו.

יעקב ליצמן: אני אחראי למה שאני אומר כאן.

עליזה לביא: אני לא מאמינה.

יעקב ליצמן: זה לא הדבר היחיד שאת לא מאמינה.

עליזה לביא: מי אמר את זה?

יעקב ליצמן: פיקוד העורף.

עליזה לביא: פיקוד העורף אמר לא לתקן ל-גור?

יעקב ליצמן: כן.

ניסן סלומינסקי: פניות מספר 334 עד 338.

<ניר אמסל: אני רוצה להתנצל כי נפלה טעות סופר בדברי ההסבר של הפנייה וזה יצר קצת בלבול.

יעקב ליצמן: עד עכשיו לא היו טעויות סופר?

<ניר אמסל: לא.

<ניר אמסל: הסכום המועבר כאן הוא 22 מיליון ו-167 אלפי שקלים לתקציב משרד ראש הממשלה.

יעקב ליצמן: אתה לא יכול להעביר את זה.

יצחק כהן: זאת לא טעות סופר.

יצחק כהן: זה שק.

יעקב ליצמן: גם בבנק, הוא לא מקבל.

ראובן ריבלין: הוא צודק.

ניסן סלומינסקי: איפה טעות הסופר?

<ניר אמסל: הסכום המועבר הוא 22 מיליון ו-167 אלפי שקלים למשרד ראש הממשלה וסך של 122 מיליון ו-579 אלפי שקלים בהרשאה להתחייב עבור פרויקט שיקום.

יעקב ליצמן: כתוב 108.

יעקב ליצמן: אתה לא יכול להעביר את זה.

<ניר אמסל: אבל שורה מתחת לזה כתוב 122.

יעקב ליצמן: לא, אתה לא יכול.

יצחק כהן: צריך לתקן את זה ולחתום.

<ניר אמסל: עבור שיקום אתרי מורשת.

<ניר אמסל: הסכומים האלה הם כחלק מהחלטת ממשלה 5328.

ניסן סלומינסקי: מה הנושא שלהם?

<ניר אמסל: שיקום אתרי מורשת לאומית.

<ניר אמסל: נמצא כאן גם ראש אגף מורשת במשרד ראש הממשלה שיסביר יותר על מהות הפרויקט.

<ראובן פינסקי: שלום לכולם.

<ראובן פינסקי: תכנית מורשת שאושרה ב-2010 מטפלת בכל נכסי המורשת בישראל, המורשת המוחשית והמורשת הבלתי מוחשית.

<ראובן פינסקי: תקציב שהוא איגום משאבים מכל משרדי הממשלה, 399 מיליון שקלים.

<ראובן פינסקי: מירב הפרויקטים נמצאים כבר בביצוע.

<ראובן פינסקי: ההעברות עכשיו הן העברות על בסיס החלטת הממשלה לשנה הזאת והרשאות להתחייב בגין השנים הבאות כדי שיוכלו להיכנס לתכנון וביצוע של כל האתרים.

<ראובן פינסקי: יש לנו כ-250 פרויקטים בכל הארץ.

ניסן סלומינסקי: לכל אחד יש את המורשת שלו וכולם נמצאים בתוך ה-250 האלה.

משה גפני: לא כולם.

ראובן ריבלין: בפרט כשהם לא חרדים.

<ראובן פינסקי: יש לנו פרויקט במודיעין עילית.

ניסן סלומינסקי: אתה צודק.

ניסן סלומינסקי: הרמב"ם לדוגמה או רשב"י, הוא לא חרדי.

עליזה לביא: אתה יודע מה יהיה ב-ל"ג בעומר בקבר רשב"י?

ניסן סלומינסקי: אבל רשב"י הוא ציוני.

ניסן סלומינסקי: הוא לא חרדי.

משה גפני: אני תמכתי בפרויקט הזה.

משה גפני: היום אני לא סומך על משרד ראש הממשלה הגזעני הזה בשום דבר.

יצחק כהן: זה לא לגבי ראובן.

משה גפני: אני לא תומך בזה כיוון שזה נמצא אצל ראש הממשלה הגזעני.

עליזה לביא: אבל זה לא ענייני.

משה גפני: זה ענייני.

משה גפני: אני יודע מה הגזעני הזה יעשה?

יעקב ליצמן: מתי הייתה הפעם האחרונה שראש הממשלה ביקר ברשב"י?

משה גפני: בדיוק.

משה גפני: מתי ראש הממשלה ביקר ברשב"י?

משה גפני: עליזה, אולי תיקחי אותו לשם.

יעקב ליצמן: אני מציע לקחת אותו ב-ל"ג בעומר.

ראובן ריבלין: הוא לא נכלל במורשת.

ניסן סלומינסקי: ייקחו אותו לשמעון הצדיק או ליוסף הצדיק.

ניסן סלומינסקי: נמשיך.

<ראובן פינסקי: המזומנים הם על פי החלטת הממשלה, איגום המשאבים של המשרדים המשתתפים והרשאה להתחייב.

משה גפני: אתה צודק.

משה גפני: כשהיה פריימריס בליכוד, הוא הגיע.

עליזה לביא: תן לו לדבר.

משה גפני: מה יש לשמוע?

משה גפני: משרד ראש הממשלה, הכול שם גזעני.

ניסן סלומינסקי: ראובן, מה התקציב הכולל שלכם?

<ראובן פינסקי: 399 מיליון שקלים מתקציב הממשלה ועוד מצ'ינג.

ניסן סלומינסקי: כמה זה בסך הכול?

<ניר אמסל: זה בפריסה למספר שנים.

<ראובן פינסקי: פריסה לשש שנים.

ניסן סלומינסקי: זאת אומרת, הסכום הזה הוא לשש שנים?

<ראובן פינסקי: כן.

ניסן סלומינסקי: מה זה סעיף 2?

<ניר אמסל: שניים וחצי מיליון שקלים בנושא הנצחת זכרו של בית הכנסת וכל השכונה היהודית העתיקה.

<ניר אמסל: שניים וחצי מיליוני שקלים בהתאם להחלטת הממשלה, זה סכום שמועבר לצורך הנצחת זכרו של השר רחבעם זאבי.

ניסן סלומינסקי: זה עובר כל שנה?

<ראובן פינסקי: לא.

<ראובן פינסקי: חד פעמי.

<ניר אמסל: הסכום של 667 אלף שקלים בנושא פיתוח אתר הנצחה גבעת התחמושת.

<ניר אמסל: גם כאן מדובר בהחלטת ממשלה.

ניסן סלומינסקי: רבותיי, אם תמו השאלות, נצביע.

משה גפני: ממשלה גזענית.

ניסן סלומינסקי: מי בעד אישור פניות 334 עד 338?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט פניות מספר 334 עד 338 אושרו.

ניסן סלומינסקי: הפניות אושרו.

ניסן סלומינסקי: פניות מספר 356 ו-357.

<אורי שיינין: הפנייה נועדה לביצוע מספר שינויים בתקציב של משרד הכלכלה, בין היתר משרד הכלכלה פותח יחידות של הכוון תעסוקתי לאתיופים, בעקבות החלטת ממשלה שמפורטת בדברי ההסבר.

<אורי שיינין: אנחנו נותנים הרשאה של 11 מיליון שקלים ושאר התקציב מגיע מהג'וינט בהתאם להחלטת הממשלה.

<אורי שיינין: יש תקציבים שמועברים בעקבות מעבר צה"ל לנגב, יש תקציבים של הכשרות מקצועיות שניתנים לבני/בנות הזוג של החיילים שעוברים לנגב כדי שיהיה להם יותר קל למצוא עבודה.

<אורי שיינין: יש עוד תקציבי התאמות של מעונות יום ותקציבים של האפוטרופוס הכללי.

<אורי שיינין: עוד התאמה של התקציב של ה-ILO, ארגון העבודה הבין לאומי, אינטרנשיונל לייבור אורגניזיישן.

<אורי שיינין: יש עוד הגדלה של תקציב נציבות שוויון זכויות לעבודה כדי שהיא תוכל לצאת למכרז לקיום הכנס השנתי שלו, להקטנת הפערים בתעסוקה.

ניסן סלומינסקי: אני רואה שאין שאלות.

ניסן סלומינסקי: אלה דברים נצרכים מאוד.

משה גפני: רגע.

משה גפני: אין לי את הדפים.

ניסן סלומינסקי: אנחנו מצביעים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

משה גפני: אין כאן את ההעברה.

ניסן סלומינסקי: אני יודע.

משה גפני: אז איך אתה מצביע?

משה גפני: תעשה מה שאתה רוצה.

משה גפני: חבל על הזמן של כולם.

משה גפני: הרי בלאו הכי אתה נותן להם את הכול.

ניסן סלומינסקי: בלאו הכי תגישו רביזיה.

ניסן סלומינסקי: נכון?

משה גפני: לא.

משה גפני: אתה לא יכול להצביע בלי שאין כאן את העברה.

יעקב ליצמן: נושא חדש.

משה גפני: אתה עושה צחוק מכולם.

יעקב ליצמן: אם אין לו את זה, זה נושא חדש.

ניסן סלומינסקי: בסדר.

ניסן סלומינסקי: אתה הסברת.

ניסן סלומינסקי: אנחנו נחכה.

ניסן סלומינסקי: יש לך את הפירוט?

<אורי שיינין: לא כאן.

ניסן סלומינסקי: הולכים לבדוק.

ניסן סלומינסקי: בצילום של כולנו יש רק אחד.

ניסן סלומינסקי: הלכו לחפש את המקור.

ניסן סלומינסקי: בינתיים נמשיך להעברה הבאה ואחר כך נחזור לזה.

ניסן סלומינסקי: פניות מספר 358 ו-359.

<אורי שיינין: 363 ו-364.

ניסן סלומינסקי: נכון.

ניסן סלומינסקי: פניות מספר 363 ו-364.

<טמיר כהן: הנה, מצאנו.

משה גפני: יש איזה עניין בגינו אתה רוצה להעביר מהר את ההעברות של משרד הכלכלה?

ניסן סלומינסקי: לא.

ניסן סלומינסקי: ממש לא.

ניסן סלומינסקי: חוץ מזה שהרפרנט גר בנווה דניאל.

יעקב ליצמן: אולי נשמע קצת על הישוב.

ניסן סלומינסקי: זאת הסיבה שאני מביא את ההעברה.

משה גפני: מה זה הסבסוד למעונות יום?

<אורי שיינין: פירטתי.

<אורי שיינין: יש מוקד של מעונות יום.

משה גפני: מיליון ו-620 אלף.

<אורי שיינין: אמרתי.

<אורי שיינין: יש מוקד של מעונות יום.

<אורי שיינין: זה גם מופיע בדברי ההסבר ויש גם תקציב של האפוטרופוס.

<אורי שיינין: המוקד בעצם מנהל את כל מערך הרישום.

יצחק כהן: אתה מדבר על החברה הפרטית.

משה גפני: חברה פרטית שהיא מנהלת את זה?

<אורי שיינין: היא מפעילה את זה.

יצחק כהן: זה חשוב מאוד.

<אורי שיינין: היא בעצם זאת שניהלה את כל הפעילות של מעונות היום.

משה גפני: למה אתם מורידים כסף ממשפחות חד הוריות?

יצחק כהן: כי הן התחתנו.

משה גפני: אם כבר אני שואל, אז למה אתם מורידים מהאוכלוסייה החרדית חמישה מיליון שקלים.

משה גפני: למה הורדתם ממשפחות חד הוריות?

<אורי שיינין: זה לא תקציב שיורד מהחד הוריות אלא תקציב שעובר, ככל שאני זוכר.

משה גפני: שני מיליון ו-209 אלף שקלים יורדים.

<אורי שיינין: נכון.

משה גפני: ממשפחות חד הוריות.

משה גפני: על הדרך תגיד לי כמה יורד מהחרדים.

יעקב ליצמן: עכשיו אתה יודע למה לא העבירו לנו.

<אורי שיינין: אני רוצה להבהיר שזה לא כסף שיורד מהחד הוריות אלא זה כסף שעובר לביצוע ולהכשרות מקצועיות.

משה גפני: אבל זה יורד מהסעיף של משפחות חד הוריות.

<אורי שיינין: זה עובר.

<אורי שיינין: זה תקציב ייעודי.

משה גפני: הפירוש הוא – יורד.

<אורי שיינין: לא.

<אורי שיינין: תקציב ייעודי שמבוצע דרך תקנת הכשרות מקצועיות.

משה גפני: יורדים מהאוכלוסייה החרדית 12 מיליון שקלים.

ניסן סלומינסקי: הצעתי שנדון בכלכלה אבל נמשיך את זה מחר.

ניסן סלומינסקי: הוא ייתן לך על כך תשובה.

<אורי שיינין: נתתי תשובה.

משה גפני: למה מורידים 2 מיליון מהחד הוריות?

<דוד שטינמץ: כי התקציב הזה הוא תקציב שמועבר לאגף להכשרה.

<דוד שטינמץ: זה התקציב ממנו אנחנו מעבירים.

<דוד שטינמץ: אם יש פעילות של הסוכנות לעסקים קטנים, אנחנו מעבירים לסוכנות לעסקים קטנים.

<דוד שטינמץ: כאן הפעילות היא העברה של הכספים להכשרה מקצועית עבור חד הוריות.

משה גפני: איפה זה עובר?

משה גפני: באיזה מקום בהעברה?

<דוד שטינמץ: הנה, זה כאן.

<דוד שטינמץ: יש כאן שבעה מיליון שקלים שעוברים להכשרה מקצועית.

משה גפני: בין היתר אלה שני מיליון השקלים האלה.

<דוד שטינמץ: בדיוק.

משה גפני: למה הם מורידים מהחרדים?

משה גפני: למה מורידים מהחרדים אני יודע, אבל למה אתם מורידים?

<דוד שטינמץ: החרדים, לפי הרשאה להתחייב.

<דוד שטינמץ: אם אנחנו לא מנצלים את כל ההרשאה להתחייב או ששמו שם יותר מדי מזומן בהתאם להתחייבויות, אנחנו יכולים להוריד.

<דוד שטינמץ: הכסף הזה לא הולך לאיבוד כי הרשאה להתחייב היא ההרשאה הכי טובה.

משה גפני: החרדים לא השתמשו בזה?

<דוד שטינמץ: אתה יודע שהייתה שם בעיה עם אזור ירושלים.

משה גפני: אני יודע שהבעיה לא נפתרה.

<דוד שטינמץ: היו שם תקציבים מסומנים שעדיין לא ניצלו אותם.

משה גפני: אבל השר בנט כל הזמן אומר שהוא דואג לחרדים שיצאו לתעסוקה.

<אורי שיינין: זה כסף שיבוצע.

<דוד שטינמץ: המזומן כאן לא רלוונטי.

<אורי שיינין: המזומן לא רלוונטי כי יש הרשאה.

משה גפני: מה זה לא רלוונטי?

משה גפני: אז גם הוועדה כאן לא רלוונטית.

<אורי שיינין: יש הרשאה להתחייב.

משה גפני: עד כאן הבנתי.

משה גפני: משפחות חד הוריות, בסדר.

משה גפני: חרדים, בלאו הכי לא מגיע להם.

משה גפני: למה אתם מורידים לערבים?

משה גפני: שלושה מיליון.

ניסן סלומינסקי: אני עוצר כאן.

<אורי שיינין: אני אסביר.

<אורי שיינין: לערבים הוקצב ארבעה מיליון ו-900 אלף.

<אורי שיינין: הועברו במסגרת עודפים בהעברה הראשונה שבוצעה.

<אורי שיינין: בתקנה הזאת לא מבוצעים השנה שוברים.

<אורי שיינין: שוברים כולם מבוצעים דרך תקנה אחת ראשית.

<אורי שיינין: אנחנו מעבירים את הארבעה מיליון ו-990 אלף שקלים וזאת העברה טכנית בעיקרה לתוך התקנה הכללית.

<אורי שיינין: מבחינת החלוקה לערבים, אלה אותם תקציבים.

ניסן סלומינסקי: אנחנו עוצרים.

ניסן סלומינסקי: נצלם את החומר ונעביר לחברים.

משה גפני: השר בנט לא מתכוון לעידוד תעסוקה בקרב החרדים.

משה גפני: הוא מוריד להם כסף.

<אורי שיינין: לא, לא מוריד.

ניסן סלומינסקי: אנחנו נצלם את זה ומחר בבוקר תקבלו את זה באופן מסודר.

<אורי שיינין: אני לא מבין איזה עוד שאלה יש כאן.

<אורי שיינין: הסברתי.

משה גפני: אז מה?

משה גפני: הוא פשוט מוריד.

ניסן סלומינסקי: תגיע לכאן מחר בבוקר, אז נמשיך בהעברות.

ניסן סלומינסקי: בינתיים נצלם את החומר.

ניסן סלומינסקי: אני לא יכול להצביע על ההעברה הזאת כי לחברים אין את החומר.

משה גפני: הישיבות בוועדת הכספים הפכו להיות ישיבות ארוכות מאוד.

ניסן סלומינסקי: אני יודע.

ניסן סלומינסקי: פנייה מספר 339.

ניסן סלומינסקי: אנחנו חוזרים לסדר הרגיל.

ניסן סלומינסקי: רצינו לעזור אבל אני רואה שאם קופצים ממקום למקום, זה מבלבל את כולם.

משה גפני: עד איזו שעה הישיבה?

ניסן סלומינסקי: עד שיודיעו לנו.

יעקב ליצמן: אולי תסביר לנו איך אתה הולך לפי המספרים?

ניסן סלומינסקי: חזרנו בחזרה.

ניסן סלומינסקי: בגלל הבקשה שלך, אנחנו דנים לפי הסדר.

יעקב ליצמן: עכשיו אני לא יודע מה אישרת ומה לא אישרת.

ניסן סלומינסקי: חזרנו לפנייה מספר 339.

ניסן סלומינסקי: את הבקשה הקודמת אני לא מעלה להצבעה עד שנצלם את החומר.

ניסן סלומינסקי: אנחנו חוזרים לסדר הרגיל.

ניסן סלומינסקי: פנייה מספר 339.

יעקב ליצמן: עד 339 סיימת?

ניסן סלומינסקי: כן.

ניסן סלומינסקי: מה שיש רביזיות, זה משהו אחר.

ניסן סלומינסקי: מחר בבוקר יהיו הרביזיות.

ניסן סלומינסקי: עליזה, אם אתם הולכים, אין רוב.

ניסן סלומינסקי: תשלחו מישהו במקומכם.

ראובן ריבלין: אם לא יהיה רוב, יותר טוב שנבטל את הישיבה.

יעקב ליצמן: תדון מחר.

ניסן סלומינסקי: מחר יש בין כה וכה ישיבה.

ניסן סלומינסקי: לא נספיק.

ניסן סלומינסקי: מישהו מוכן להסביר את פנייה 339?

משה גפני: מי חתום על הפנייה?

<שאול הויזלר: אמיר לוי.

<שאול הויזלר: למטה ערן ניצן, סגן ראש אגף התקציבים.

יעקב ליצמן: מתי הוא כן חותם ומתי הוא לא חותם?

<שאול הויזלר: שאלה טובה.

<שאול הויזלר: אני לא יודע.

<שאול הויזלר: אני מהמשרד להגנת הסביבה.

ראובן ריבלין: ישיבות ועדה הן לא תכנית כבקשתך.

ראובן ריבלין: אם אתם לא רוצים, נתפזר.

<קריאה: הליכוד לא כאן.

יעקב ליצמן: הליכוד כאן.

יעקב ליצמן: יש עתיד לא כאן.

ניסן סלומינסקי: תסביר.

<שאול הויזלר: ב-2004 וב-2005 עברו החלטות ממשלה לשיקום רמת חובב.

משה גפני: מה הנושא?

<שאול הויזלר: שיקום רמת חובב.

<שאול הויזלר: יצאה הרשאה להתחייב בסך של 230 מיליון שקלים.

<שאול הויזלר: הפנייה נועדה להעברת מזומן של 45 מיליון שקלים.

ניסן סלומינסקי: מי בעד אישור פנייה מספר 339?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט

ניסן סלומינסקי: הפנייה אושרה פה אחד.

ניסן סלומינסקי: פנייה מספר 340 עד 343.

<שאול הויזלר: אני תקציבן של המשרד להגנת הסביבה.

<שאול הויזלר: עיקר הפנייה היא שינויים תקציביים של סוף שנה במשרד להגנת הסביבה.

<שאול הויזלר: הקצאה של 15,785 אלפי שקלים בהוצאה להתחייב עבור פעילות המשרד.

<שאול הויזלר: 2,598 אלפי שקלים ממשרד הפנים.

<שאול הויזלר: 1,500 אלפי שקלים עבור מימון התחייבויות בהחלטת ממשלה 252 בנושא שיקום ים המלח.

<שאול הויזלר: 70,450 אלפי שקלים התאמה של ההכנסה להתקבל בתקציבי קרנות המשרד שצפויים להתקבל בפועל.

<שאול הויזלר: בקרנות המשרד, בעיקר בקרן הניקיון, נכנס היטל הטמנה.

<שאול הויזלר: כדי לקבל את הכסף של היטל ההטמנה, למעשה אנחנו מתאימים הכנסה אל מול ההוצאה.

<שאול הויזלר: רוצים להגדיל את תקציב ההכנסה.

<שאול הויזלר: זאת בעצם לא העברה כספית אלא זה משהו טכני לחלוטין.

יעקב ליצמן: שבעים מיליון שקלים.

<שאול הויזלר: כן.

<שאול הויזלר: הכסף עובר בכל מקרה, בין אם מגדילים ובין אם לא.

יעקב ליצמן: אם אנחנו נאשר.

<שאול הויזלר: אם לא תאשרו, זאת תהיה בעיה טכנית אבל עדיין החוק קובע שהיטל ההטמנה חייב להיכנס לקרן ניקיון.

<שאול הויזלר: אין ברירה אחרת, אין מה לעשות.

<שאול הויזלר: בכל מקרה, יש בעיה טכנית שהתקציב של ההכנסה המתקבלת לא מתאים להכנסה שמתקבלת בפועל.

ראובן ריבלין: זה עניין אחר, אבל אתם הגשתם בקשה.

ראובן ריבלין: אם אתם לא צריכים את האישור שלנו כי יש חוק, אז אתם לא צריכים.

ניסן סלומינסקי: לא.

ניסן סלומינסקי: הוא אמר שהוא צריך.

ראובן ריבלין: ודאי שהוא צריך.

<שאול הויזלר: אנחנו צריכים.

ראובן ריבלין: בלי שאנחנו נאשר, זה לא ייכנס כי יש לאיפה להכניס את הכסף ואין מאיפה לקחת אותו.

יצחק כהן: אני רוצה לשאול שאלה ואני רוצה שיירשם לפרוטוקול.

יצחק כהן: הרבה שנים הסיפור של המצוקים הם סכנת חיים.

יצחק כהן: זה כמו אסון הכרמל.

יצחק כהן: בתי מלון על סף תהום.

יצחק כהן: אתם זוחלים עם העבודה הזאת.

יצחק כהן: אתם לא מסוגלים לעשות את העבודה?

יצחק כהן: תחזירו את המנדט לממשלה.

יצחק כהן: הממשלה הקצתה חצי מיליארד לטובת העניין הזה וכלום לא זז.

יצחק כהן: אתם מקימים חברה ועוד חברה ועוד ג'ובים והעסק לא זז.

יצחק כהן: אני רוצה לקבל הסבר מה קורה עם המצוקים.

<שאול הויזלר: הוקמה חברה.

<שאול הויזלר: לוקח זמן.

<שאול הויזלר: אלה תהליכים ממשלתיים.

יצחק כהן: אבל איתני הטבע לא מחכים לכם.

יצחק כהן: אתם אף פעם לא התעסקתם בזה וכאן אלה תשתיות.

יצחק כהן: מה שאני אומר הוא לפרוטוקול כי מבקר המדינה יבדוק את זה.

<אלעד עמיחי: בגל שהמשרד לא מתעסק בתשתיות, הוקמה החברה להגנת המצוקים.

יצחק כהן: אתם רואים שאתם לא מסוגלים לעשות את זה, אז למה אתם לא מחזירים את זה לממשלה?

יצחק כהן: המשרד שלכם לא מסוגל.

<אלעד עמיחי: החברה הוקמה, הדירקטוריון מונה, עכשיו יש ועדת איתור.

יצחק כהן: ועדת איתור למה?

<אלעד עמיחי: למנכ"ל.

<אלעד עמיחי: במקביל נעשות עבודות.

יצחק כהן: שום דבר לא נעשה.

יצחק כהן: אני כל יום מטייל שם.

יצחק כהן: אני רץ על החוף כל בוקר.

יצחק כהן: שום דבר לא נעשה.

יצחק כהן: הדבר היחידי שנעשה הוא שהגלים אוכלים עוד ועוד את המצוק.

יצחק כהן: תוך זמן קצר המלונות האלה ייפלו למים.

ניסן סלומינסקי: כמה זמן העסק הזה נמשך?

יצחק כהן: 12 שנים.

ניסן סלומינסקי: לא, החברה שקמה.

<אלעד עמיחי: שנה אחת מאז החלטת הממשלה.

יצחק כהן: לא, לא שנה.

ניסן סלומינסקי: ורק עכשיו מאתרים מנכ"ל?

יצחק כהן: שנתיים וחצי.

<אלעד עמיחי: הוקמה חברה.

<אלעד עמיחי: היה צריך להקים חברה ואחר כך למנות דירקטוריון.

ניסן סלומינסקי: שנה שלמה?

יצחק כהן: הם לא מסוגלים.

יצחק כהן: הם פשוט לא מסוגלים.

<אלעד עמיחי: המשרד במקביל עובד.

ניסן סלומינסקי: איזה משרד?

<אלעד עמיחי: המשרד להגנת הסביבה.

ראובן ריבלין: הגנת הסביבה או התיירות?

<אלעד עמיחי: הגנת הסביבה.

ניסן סלומינסקי: ר' יצחק, אנחנו נשתדל לקיים דיון.

יצחק כהן: דיון מהיר בנושא הזה.

ניסן סלומינסקי: לא דיון מהיר אלא דיון בנושא הזה כי מי שנוסע שם, רואה מה קורה.

ניסן סלומינסקי: אתה אומר שאחרי שנה-שנתיים החברה מחפשת מנכ"ל, אנחנו קצת בבעיה.

ניסן סלומינסקי: נקיים על זה דיון נפרד.

יצחק כהן: אני רוצה שיירשם בפרוטוקול.

יצחק כהן: זה היה בוועדת ביקורת המדינה, כולם יודעים שהאסון הולך ומתקרב אבל כולם אדישים לזה בגלל שהמשרד מתעקש לעשות פרויקט שהוא לא יודע לעשות אותו.

ניסן סלומינסקי: אנחנו נקיים כאן את הדיון.

ניסן סלומינסקי: מי בעד אישור פניות מספר 340 עד 343?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – מיעוט

ניסן סלומינסקי: הפניות אושרו.

ניסן סלומינסקי: פנייה מספר 346.

ניסן סלומינסקי: יש מישהו שמסביר?

ראובן ריבלין: זה תמיכות שונות.

גילה גמליאל: אם אין רפרנט, זה לא אמור לעלות להצבעה.

ניסן סלומינסקי: נכון.

ניסן סלומינסקי: אנחנו מדלגים על פנייה מספר 346 עד שיבוא הרפרנט ואם הוא לא יבוא, נדון מחר.

ניסן סלומינסקי: פניות מספר 350 ו-351.

ניסן סלומינסקי: תחום נגב וגליל ותחומי שירות הדת במשרד ראש הממשלה.

ניסן סלומינסקי: אין רפרנט.

ניסן סלומינסקי: גם הפניות האלה עוברות למחר.

ניסן סלומינסקי: פנייה מספר 352.

<שירה ברגמן: רפרנטית תחבורה, אגף הכספים.

<שירה ברגמן: שלום.

גילה גמליאל: משרד התחבורה, זה חשוב מאוד.

<שירה ברגמן: הפנייה מתחלקת לשלושה חלקים מרכזיים.

<שירה ברגמן: ראשית, תקצוב סך של 120 אלפי שקלים בהוצאה מתקציב הרשות הלאומית לבטיחות בדרכים ותקציב הפיתוח של משרד התחבורה וזאת עבור ביצוע פרויקטי בטיחות בתחום העירוני.

<שירה ברגמן: ההעברה הזאת מתבצעת בהתאם לחוק הרשות לבטיחות בדרכים ובהתאם לתכנית עבודה מסוכמת בין הצדדים.

ניסן סלומינסקי: את יודעת לקרוא מצוין, אבל בואי נדלג על זה.

ניסן סלומינסקי: תנסי טיפה להסביר.

ניסן סלומינסקי: מדובר על 120 אלף שקלים?

<שירה ברגמן: 120 מיליון שקלים.

ניסן סלומינסקי: לאן הם הולכים?

<שירה ברגמן: לפרויקטי בטיחות במגזר העירוני, בכבישים.

קארין אלהרר: למה לא במסגרת הרשות הלאומית לבטיחות בדרכים?

<שירה ברגמן: זה ההסדר שגם קבוע בחוק של הרשות, שהכסף מתוקצב בבסיס התקציב בתקציבי הרשות ומועבר לביצוע בתוך משרד התחבורה במחלקה הרלוונטית.

בועז טופורובסקי: כתוב בטבלה שתקציב הרשות יורד ל-13 מיליון.

<שירה ברגמן: תקציב הרשות יורד ב-120 מיליון שקלים, כן.

בועז טופורובסקי: התקציב שנשאר הוא רק 13 מיליון שקלים.

ניסן סלומינסקי: לקראת סוף שנה זה בסדר.

ניסן סלומינסקי: זה לא רע.

<שירה ברגמן: כן.

<שירה ברגמן: התקציב צפוי להיות מבוצע במלואו לטובת פרויקטי בטיחות בדרכים.

גילה גמליאל: מעולה.

גילה גמליאל: אפשר להצביע.

<שירה ברגמן: רגע.

<שירה ברגמן: ברשותכם, יש עוד שני נושאים.

יצחק כהן: קראו לי להצביע במליאה.

יצחק כהן: אני אומר למפרע – על הכול רביזיה.

ניסן סלומינסקי: מחר בבוקר נצביע על הרביזיות.

ניסן סלומינסקי: ברשותך, נמשיך.

יצחק כהן: כמו שאמרתי, על הכול רביזיה.

גילה גמליאל: אני אגיש בשמך את הרביזיה.

יעקב ליצמן: אני לא אשאיר אותו לבד.

גילה גמליאל: הנה, ליצמן יגיש.

ניסן סלומינסקי: תסבירי מה זה הדבר השני.

<שירה ברגמן: הדבר השני הוא תקצוב של הרשאה להתחייב בסך שניים וחצי מיליוני שקלים לטובת ההיערכות לחירום בנמל חדרה.

יעקב ליצמן: מי החליט על הנמלים?

יעקב ליצמן: מה הקריטריון?

<שירה ברגמן: נמל חיפה שהוא נמל שבשגרה פועל לפריקה של פחם עבור חברת החשמל והוא נמצא במרכז הארץ.

<שירה ברגמן: לכן בעת חרום הכוונה היא לפרוק בו גם מכולות בשביל היבוא והיצוא של ישראל.

יעקב ליצמן: זה פרטי.

<שירה ברגמן: הנמל עצמו הוא מפעל עסקי.

<שירה ברגמן: הוא ממשלתי לחלוטין.

<שירה ברגמן: הרעיון הוא שהוא ממוקם בצורה מיטבית כדי לעזור לנו בעת חרום ולכן אנחנו רוצים להיערך מבעוד מועד.

יעקב ליצמן: גילה, לפני שיצביעו תגידי רביזיה.

ניסן סלומינסקי: מי בעד אישור פנייה מספר 352?

ניסן סלומינסקי: בעד – רוב נגד – מיעוט

יעקב ליצמן: רביזיה.

ניסן סלומינסקי: יש רביזיה של ר' יצחק כהן.

ראובן ריבלין: כל הרביזיות יגיעו מחר בבוקר.

גילה גמליאל: יש לנו שר תחבורה שעושה את העבודה, חבל על הזמן.

גילה גמליאל: אני נוסעת בכבישי ישראל ואני רואה מה קורה.

גילה גמליאל: משבחים כאן את שר התחבורה שעושה עבודה טובה.

ניסן סלומינסקי: פנייה מספר 353.

<ניר אמסל: מדובר בביצוע שינויים פנימיים בתקציב מינהלת תנופה על פי הביצוע בפועל לשנת 2013.

<ניר אמסל: בנוסף תקצוב של 127 מיליוני שקלים בהרשאה להתחייב עבור ביצוע הסכמי העתקה ותשלומי פיצויים למפונים.

יעקב ליצמן: למה הוספתם את ההתנתקות?

יעקב ליצמן: אני בעד.

<ניר אמסל: נמצא כאן ישראל מלאכי שיוכל להסביר איך מעתיקים ולאן.

יעקב ליצמן: אם הוספתם, לדעתי חסר הרבה יותר כסף.

<ישראל מלאכי: אני ראש מערך התיישבות במינהלת תנופה.

<ישראל מלאכי: הסכמי העתקה הם בעצם אותם הסכמים שנחתמו עם הקהילות שעברו כקהילה אחת.

<ישראל מלאכי: זה לא מסלול של פיצויים פרטיים.

<ישראל מלאכי: לכן למעשה הביצוע בפועל הוא נגזרת של צורת ההתיישבות במקום.

ראובן ריבלין: זה שומרה ונצרים?

<ישראל מלאכי: יש כעשרים קהילות שעברו כקהילה.

<ישראל מלאכי: החלטת הממשלה, החוק קבע שעשרים משפחות יכולות להקים קהילה של מפונים.

<ישראל מלאכי: עם כל קהילה וקהילה נחתמו הסכמי העתקה מותאמים למידות הקהילה.

<ישראל מלאכי: קצב הביצוע של הסכמי ההעתקה הוא נגזרת של המציאות בשטח.

<ישראל מלאכי: זאת אומרת, השלמת בינוי הבתים הפרטיים ובהתאמה התשתיות הציבוריות ומבני הציבור.

<ישראל מלאכי: יש כאן התאמות בין הסכם ההעתקה שנחתם.

ניסן סלומינסקי: אני מבין שזאת פשרה וזהו או שעדיין יש דיונים?

<ישראל מלאכי: לא.

<ישראל מלאכי: כרגע יש התאמות של התקציב כפניית סוף שנה לביצוע בפועל.

<ישראל מלאכי: זאת אומרת, חלק מהסכומים שתוקצבו באישור תקציב המדינה בוצעו וחלקם צריכים כהרשאה להתחייב לביצוע בשנים הקרובות.

ראובן ריבלין: זה כולל את החקלאים?

קארין אלהרר: יש המשך לדבר הזה?

ראובן ריבלין: זה לא חשוב לי לצורך אישור.

<ישראל מלאכי: כן.

ראובן ריבלין: זה כולל את החקלאים.

סתיו שפיר: מה התקציב הכולל של כל ההשקעות שהלכו למפונים?

סתיו שפיר: אני לא שואלת על כל השנים אלא על השנה האחרונה.

<ישראל מלאכי: תקציב מינהלת תנופה בשנת 2013 היה כ-330 מיליון שקלים.

סתיו שפיר: ומאז בהעברות התקציביות אנחנו העברנו כבר כמה וכמה פעמים העברות תקציביות כאלה.

<ישראל מלאכי: לא.

<ישראל מלאכי: זאת פנייה ראשונה.

סתיו שפיר: זאת לא הפנייה הראשונה.

<ניר אמסל: כאן אנחנו לא מגדילים את התקציב.

<ניר אמסל: אנחנו לא מעבירים להם תקציב נוסף.

<ניר אמסל: מבוצעים שינויים פנימיים בשביל להסדיר את התקציב על פי הביצוע בפועל, בין התכניות השונות של התקציב.

<ניר אמסל: מה שכן, אנחנו נותנים להם, בגלל שלאורך כל הזמן מבוצעים הסכמים על פי החוק, הם חייבים לקבל את ההרשאה להתחייב כדי שהם יוכלו לבצע את ההסכמים האלה.

<ניר אמסל: ההסכמים האלה שהם צריכים לחתום עליהם, הם בעצם על פי חוק.

<ניר אמסל: ישראל, אני צודק?

<ישראל מלאכי: כן.

<ישראל מלאכי: בעצם חוק יישום תכנית ההתנתקות מדבר על פיצוי.

ראובן ריבלין: או חוק או השינויים בחוק שגם הם חוק כמובן.

<ישראל מלאכי: כן.

<ישראל מלאכי: עיקר התקציב עכשיו, כמו אמר חבר הכנסת ריבלין, הוא כתוצאה מהשינויים בחוק והתאמת החוק למצב שנוצר שמונה שנים אחרי ההתנתקות.

<ישראל מלאכי: למעשה יש שינויים במהלך השנה שהם נגזרות של דיונים של ועדות הזכאות וועדות הפשרות למיניהן שאי אפשר להיערך אליהן באמצע השנה.

<ישראל מלאכי: אלה דיונים משפטיים והחלטות של בתי משפט, החלטות של פשרות מחוץ לבית משפט, החלטות של ועדות למיניהן שהן אלו שמשליכות את ההשלכות התקציביות.

<ישראל מלאכי: (חילופי יו"ר – היו"ר גילה גמליאל)

גילה גמליאל: תודה.

גילה גמליאל: אני מבקשת רביזיה בשם יצחק כהן כי הוא ביקש מאתנו לעשות זאת.

ראובן ריבלין: גם ליצמן.

ראובן ריבלין: רביזיה קבועה לכולם.

גילה גמליאל: צריך שמישהו יבקש את זה מהאופוזיציה.

גילה גמליאל: אנחנו מצביעים על פנייה מספר 353.

גילה גמליאל: מי בעד?

גילה גמליאל: מי נגד?

גילה גמליאל: מי נמנע?

גילה גמליאל: בעד – רוב נגד – מיעוט

גילה גמליאל: הפנייה אושרה.

גילה גמליאל: יש רביזיה.

ראובן ריבלין: רביזיה של סתיו, ליצמן וכהן.

גילה גמליאל: שלושתם ביחד.

גילה גמליאל: בסדר.

גילה גמליאל: זה יהיה על שם סתיו כי יכול מי שנוכח.

גילה גמליאל: פנייה מספר 354, שימוש ברזרבה הכללית.

גילה גמליאל: יש רפרנט או רפרנטית?

גילה גמליאל: אין.

גילה גמליאל: הפנייה עוברת לישיבה שתתקיים מחר.

גילה גמליאל: פניות מספר 356 ו-357

<קריאה: דיברנו עליה.

ראובן ריבלין: לא אישרנו אותה כי אין לנו את הטבלאות.

גילה גמליאל: פניות מספר 358 ו-359.

<ניר אמסל: הפנייה הזו נועדה לבצע שינויים בתקציב משרד האוצר והעברה של 645 אלפי שקלים מהרשות לפיתוח המגזר הערבי במשרד ראש הממשלה למשרד האוצר עבור מלגות למה שקוראים מלגות ה-וואקף.

גילה גמליאל: זה מה שעבר כאן בזמן תקציב המדינה, שנתנו לאחמד טיבי?

<ניר אמסל: לא.

ראובן ריבלין: זה הערבי או המוסלמי?

<ניר אמסל: זה הרשות לפיתוח המגזר הערבי.

ראובן ריבלין: אני מבקש להבחין הבחנה יתרה.

ראובן ריבלין: אלה אזרחי ישראל.

ראובן ריבלין: יש מוסלמים, יש נוצרים, יד דרוזים.

ראובן ריבלין: לכן, תקפיד כשאתה אומר המגזר הערבי מוסלמי.

גילה גמליאל: זה כתוב במפורש.

<ניר אמסל: אני אסביר.

<ניר אמסל: הכסף מועבר מהרשות לפיתוח המגזר הערבי.

<ניר אמסל: לאן זה הלך, אמרתי, למלגות ה-וואקף.

ראובן ריבלין: אני אומר את זה לטובת המדינה.

<ניר אמסל: לא אמרתי לאן.

ראובן ריבלין: אתם חושבים שהכול אותו הדבר.

<ניר אמסל: עוד 145 אלף שקלים עבור ניהול סיכונים של נכסים פיננסיים.

גילה גמליאל: יש למישהו שאלות?

סתיו שפיר: כן.

סתיו שפיר: אתה יכול להסביר מה זה ניהול סיכונים של נכסים פיננסיים?

גילה גמליאל: מי עונה לשאלה של סתיו?

<ניר אמסל: אפרת תבור ממשרד האוצר תסביר.

<אפרת תבור: את מדברת על 145 אלף שקלים.

גילה גמליאל: אפשר להסביר מדוע ולאן?

<אפרת תבור: כבר דיברו על זה בוועדה בזמנו.

<אפרת תבור: הבאתי בזמנו את נציג החשב הכללי והוא הסביר את הפרויקט.

<אפרת תבור: לחשב הכללי יש פרויקט רוחבי לכל משרדי הממשלה.

<אפרת תבור: עשינו מכרז מאוד מאוד גדול לניהול סיכונים.

<אפרת תבור: בעצם כל משרד ממשלתי או יחידה שרוצה לעשות סקר ניהול סיכונים אצלה ביחידה ולבדוק את הסכומים התפעוליים שיש ביחידה, יכולה להשתמש במכרז הזה.

<אפרת תבור: כל יחידה על פי שיקול דעתה ורצונה פונה למטה החשב הכללי ויכולה להשתמש באותו מכרז.

<אפרת תבור: זה חלק מזה.

גילה גמליאל: אנחנו מצביעים על אישור פניות מספר 358 ו-359.

גילה גמליאל: מי בעד?

גילה גמליאל: מי נגד?

גילה גמליאל: מי נמנע?

גילה גמליאל: בעד – רוב נגד – מיעוט

גילה גמליאל: הפניות אושרו.

גילה גמליאל: יש רביזיה של סתיו וגפני?

משה גפני: כן.

גילה גמליאל: רביזיה של סתיו וגפני.

סתיו שפיר: אני נגד כל ההעברות.

סתיו שפיר: אני חושבת שההצבעות בסוף לא ייחשבו כי אנחנו בזמן מליאה עכשיו.

סתיו שפיר: אני לא יכולתי להיות כאן כי הייתי במליאה.

גילה גמליאל: פניות מספר 360 ו-361.

<ניר אמסל: הפנייה התקציבית הזו נועדה להעברת 324 אלפי שקלים מתקציב משרד ראש הממשלה למשרד המשפטים עבור השימוש של מערך הגיור בבתי הדין הרבני בחיפה ועבור תשלום שירותי מזכירות לרבנים הראשיים בדימוס.

<ניר אמסל: זאת העברה ממערך הגיור למשרד המשפטים עבור השימוש בבתי הדין הרבניים.

גילה גמליאל: יש למישהו שאלות?

גילה גמליאל: לא.

גילה גמליאל: אנחנו עוברים להצבעה.

סתיו שפיר: רגע.

סתיו שפיר: למה לא ידעתם על זה לפני התקציב?

סתיו שפיר: למה צריך לעשות את ההעברה הזאת?

<דרורית שטייניץ: עד היום משרד ראש הממשלה היה מבצע את התשלום אבל זה לא נכון שאנחנו נעשה זאת אלא בתי הדין הרבניים שבעצם הם היו המעסיקים שלהם ולכן אנחנו מעבירים – מאחר שכבר תקציב המדינה אושר, הבסיס, וזה אצלנו – את ההעברה הזאת.

סתיו שפיר: מתי התקבלה ההחלטה הזאת?

<דרורית שטייניץ: רק במהלך השנה הנוכחית.

סתיו שפיר: מעכשיו זה הולך להיות בבסיס התקציב?

<דרורית שטייניץ: ב-2015 זה ייכנס לבסיס התקציב של בתי הדין.

גילה גמליאל: תודה רבה.

גילה גמליאל: תודה רבה גם על השאלה כי זאת הבהרה מאוד מאוד חשובה.

גילה גמליאל: (חילופי יו"ר – היו"ר ניסן סלומינסקי)

ניסן סלומינסקי: שירותי מזכירות לרבנים בדימוס, זה תמיד היה?

ניסן סלומינסקי: זה דבר שקיים

גילה גמליאל: זה משהו חדש שהם מכניסים.

<דרורית שטייניץ: כן.

<דרורית שטייניץ: זה על פי החלטת ועדת כספים.

<דרורית שטייניץ: זאת החלטת ועדת כספים שנקראת לענייני גמלאות לבעלי תפקידים ומתוקף כך אנחנו מחויבים שללם גם לרבנים הראשיים, גם לשרים שיש להם שבעים אחוזים פנסיה ולהם מגיעים שירותי מזכירות.

משה גפני: אנחנו בפניות מספר 360 ו-361?

גילה גמליאל: כן.

גילה גמליאל: יש לך שאלות?

משה גפני: למה מגיע לשרים מזכירות?

משה גפני: מה הם עושים?

<דרורית שטייניץ: זה מתוקף החלטת ועדת כספים לענייני גמלאות.

ניסן סלומינסקי: שאלת על הרבנים הראשיים?

גילה גמליאל: על השרים.

גילה גמליאל: אנחנו מצביעים על פניות מספר 360 ו-361.

גילה גמליאל: מי בעד?

גילה גמליאל: מי נגד?

גילה גמליאל: מי נמנע?

גילה גמליאל: בעד – רוב נגד – 2

משה גפני: אני נגד.

סתיו שפיר: גם אני.

ניסן סלומינסקי: יירשם בפרוטוקול שגפני הצביע נגד הרבנים הראשיים.

משה גפני: בקדנציה הקודמת הכנסת אישרה את זה כי היו שרים טובים, אבל עכשיו לא, כך שלא צריך מזכירות.

ניסן סלומינסקי: אבל מה עם הרבנים הראשיים?

גילה גמליאל: פנייה מספר 362, מינהל מקרקעי ישראל.

גילה גמליאל: הרפרנט לא נמצא.

גילה גמליאל: הפנייה עוברת למחר.

גילה גמליאל: פניות מספר 363 ו-364.

גילה גמליאל: הרפרנט לא כאן.

גילה גמליאל: הפנייה עוברת למחר.

גילה גמליאל: אני חושבת שזה פשוט מביש שהנציגים והרפרנטים לא נמצאים כאן.

ניסן סלומינסקי: חלק גדול מהכספים לא יוכלו להתממש.

ניסן סלומינסקי: קבעו את זה מעכשיו לעכשיו.

סתיו שפיר: אולי נעביר את זה לעוד שבוע?

גילה גמליאל: פניות מספר 366 ו-367, מינהל התכנון, משרד הפנים.

גילה גמליאל: אין רפרנט.

גילה גמליאל: עובר למחר.

סתיו שפיר: לא אמרתם שאלה העברות דחופות?

ניסן סלומינסקי: מחר נעשה אותן.

סתיו שפיר: קודם אמרתם שזה דחוף ועכשיו מסתבר שהרפרנטים לא כאן.

סתיו שפיר: כנראה זה לא דחוף.

ניסן סלומינסקי: כשקבענו אף אחד לא לקח בחשבון שיש כאלה שבאמת לא יכולים להגיע, כמו המקרה של הרפרנט מנווה דניאל.

גילה גמליאל: פניות מספר 369 עד 370.

גילה גמליאל: אין רפרנט.

<ניר אמסל: הרפרנט של משרד הכלכלה היה חייב לצאת כי אחרת סוגרים להם את הכבישים בלילה והוא לא היה יכול להגיע הביתה.

גילה גמליאל: אין בעיה.

גילה גמליאל: אנחנו ממשיכים הלאה.

גילה גמליאל: זה יעלה מחר.

גילה גמליאל: פנייה מספר 371.

גילה גמליאל: אין רפרנט.

גילה גמליאל: עובר למחר.

גילה גמליאל: פניות מספר 372, 373 ו-375.

<יוסי עדס: הפנייה נועדה להעברה למשרד הפנים ממשרד הכלכלה סכום של 7.6 מיליון שקלים בהתאם להחלטת הממשלה למיגון מעונות עוטף עזה.

זבולון כלפה: לאיזה רשויות זה מיועד?

<יוסי עדס: הרשויות רשומות גם הן בהחלטת הממשלה.

<יוסי עדס: בהחלטת הממשלה כתוב במפורש אילו רשויות.

ניסן סלומינסקי: אתה יכול להעשיר את ידיעתנו?

<יוסי עדס: שער הנגב, אשכול ושדות נגב.

סתיו שפיר: אם ההחלטה היא מ-2012, למה היא לא נכנסה לבסיס?

<יוסי עדס: ההחלטה היא מ-2012, היא לא נכנסה לבסיס כיוון שזאת העברה ממשרד הכלכלה וההחלטה היא שהתקציב יועבר ממשרד הכלכלה ומשרד הכלכלה יממן את זה אבל בפועל הביצוע, ההעברה לרשויות, נעשה דרך משרד הפנים ולכן זה מתוקצב במשרד הכלכלה אבל מועבר למשרד הפנים.

סתיו שפיר: זה נחמד מאוד אבל זה לא עונה לשאלתי.

ניסן סלומינסקי: למה?

ניסן סלומינסקי: זה מתוקצב.

ניסן סלומינסקי: זה מתוקצב במשרד הכלכלה.

גילה גמליאל: השאלה מדוע זה לא מתוקצב מלכתחילה במשרד הפנים.

<יוסי עדס: כיוון שיש תקציבים בהתאם להחלטה איזה משרד אמור לממן את זה.

<יוסי עדס: נקבע כי משרד הכלכלה שהוא גם אחראי על המעונות יממן את ה-7.6 מיליון שקלים.

<יוסי עדס: את ההעברה בפועל מבצע משרד הפנים.

סתיו שפיר: ושוב, למה זה צריך להימצא תחת שליטתו של משרד הכלכלה אם בפועל זה מגיע ממשרד הפנים?

סתיו שפיר: ואם ידעתם את זה מראש כבר מ-2012.

<יוסי עדס: אני חושב שההחלטה שמשרד הכלכלה מממן את זה נקבעה אחרי שהתקציב נסגר.

סתיו שפיר: ידעתם את זה ב-2012.

ניסן סלומינסקי: המשרד שאחראי על המעונות זה משרד הכלכלה.

ניסן סלומינסקי: מגיע תחום מסוים שהוא חושב שמשרד אחר יותר רלוונטי לנושא, אז הוא מעביר חלק מהתקציב.

סתיו שפיר: כן, אבל הוא ידע את זה ב-2012.

גילה גמליאל: אבל תקצבו את כל המעונות בכללותם.

סתיו שפיר: אני אתן לזה הסבר אחר.

סתיו שפיר: משרד הכלכלה רוצה לחזק את שליטתו על משרד אחר ולכן נוח לו שהתקציבים האלה יימצאו אצלו.

ניסן סלומינסקי: מה זה נוח לו?

ניסן סלומינסקי: הממשלה מחליטה.

גילה גמליאל: אנחנו נעבור להצבעה על אישור פניות מספר 372, 373 ו-375.

גילה גמליאל: מי בעד?

סתיו שפיר: לא סיימתי.

סתיו שפיר: יש לי עוד שאלות.

גילה גמליאל: עברתי להצבעה.

סתיו שפיר: זאת פעם ראשונה שאני מסתכלת על החומרים האלה.

גילה גמליאל: לא.

גילה גמליאל: זה החומר הישן.

ניסן סלומינסקי: זה חומר ישן.

סתיו שפיר: בבקשה תני לי לשאול.

גילה גמליאל: ההצבעה עברה.

סתיו שפיר: עוד לא עברה.

סתיו שפיר: אני הייתי באמצע.

סתיו שפיר: הקשבתי לתשובתו של ניסן.

גילה גמליאל: אין בעיה.

גילה גמליאל: אני אתן לך לשאול אבל תדעי שההצבעה עברה.

סתיו שפיר: מה זה הצדעה לירושלים ולהתיישבות בהתאם להחלטת ממשלה מ-2013?

<יוסי עדס: כמו שרשום.

<יוסי עדס: החלטת הממשלה קבעה שיהיה אירוע הצדעה לירושלים ולהתיישבות.

<יוסי עדס: היה אירוע שבוצע ביום ירושלים או קצת אחרי יום ירושלים.

ניסן סלומינסקי: זה חמור מאוד ששם עוברות כל המועצות האזוריות.

ניסן סלומינסקי: זה מכובד.

ניסן סלומינסקי: זה חמור מאוד כי זאת לא ההתיישבות של יש"ע.

סתיו שפיר: אבל יום ירושלים מתוקצב.

<יוסי עדס: החלטת הממשלה קבעה שמשרדי הממשלה ישתתפו בתקציב הפרויקט.

גילה גמליאל: חברת הכנסת סתיו שפיר, אם את רוצה לשאול שאלות, תשאלי אותן בקול שנשמע אותן גם אנחנו.

סתיו שפיר: שאלתי אם זה בנוסף לתקציב שנמצא לימים המיוחדים האלה.

<יוסי עדס: התקציב הוא החלטת הממשלה מיועדת לנושא פרויקט הצדעה לירושלים והוא עומד פני עצמו.

<יוסי עדס: אני לא יודע על איזה תקציבים אחרים את מדברת.

גילה גמליאל: אני מודה לחברת הכנסת סתיו שפיר.

גילה גמליאל: אני מעלה אזה שוב להצבעה.

גילה גמליאל: מי בעד אישור פניות מספר 372, 373 ו-375?

גילה גמליאל: מי נגד?

גילה גמליאל: מי נמנע?

גילה גמליאל: בעד – רוב נגד – מיעוט

גילה גמליאל: אם יש לכם רביזיה, תזכירו לעצמכם.

משה גפני: מה זה הצדעה לירושלים?

משה גפני: אחרי מה שהיה בשלג?

<טמיר כהן: רביזיה של מי?

גילה גמליאל: תעברו לחוברת החדשה-ישנה.

גילה גמליאל: סיימנו חוברת אחת ונעבור לחוברת השנייה.

סתיו שפיר: זאת החוברת החדשה מאתמול.

גילה גמליאל: כן.

גילה גמליאל: מתחילים מחדש.

גילה גמליאל: יש לכם זמן לשאלות ותרגישו בנוח לשאול עד שתרגישו שאתם יודעים על מה אתם מצביעים ומצביעות.

גילה גמליאל: זה חשוב מאוד, בבקשה.

גילה גמליאל: פנייה מספר 333.

משה גפני: למה החוברת החדשה עכשיו?

גילה גמליאל: כי צריך לסיים.

<ניר אמסל: מדובר בהעברת סכום שנועד לתשלום פשרה בעקבות מכירת קרן ההשתלמות של הסתדרות המהנדסים לחברה פרטית בשנת 2008.

<ניר אמסל: מדובר במכירת קרן ההשתלמות של הסתדרות המהנדסים בשנת 2008 לחברה פרטית.

<ניר אמסל: בשנת 2012 הוחלט על ידי המפקח על הביטוח ועל שוק ההון לאסור מכירה של קרנות השתלמות אלא לעמיתים.

<ניר אמסל: בעקבות כך הוגשה עתירה של העמיתים של קרן ההשתלמות הזאת לבית המשפט ובפשרה הוחלט על תשלום של כ-24 מיליוני שקלים לעמיתים.

ניסן סלומינסקי: הם הגישו כי הם רצו שזה יימכר להם ולא לחברה הפרטית?

<ניר אמסל: כן.

ניסן סלומינסקי: מה הייתה החלטת בית המשפט?

<ניר אמסל: בסוף זה לא הגיע לבית המשפט.

<ניר אמסל: דובר על פשרה.

ניסן סלומינסקי: זאת אומרת, זה יישאר בחברה הזרה והם יקבלו פיצוי.

<ניר אמסל: העמיתים יקבלו פיצוי בסך של 23.8 מיליוני שקלים שיועברו לעמיתים.

<ניר אמסל: כמובן שהסכום והפשרה קיבל את אישור החשב הכללי על פי כל דין.

גילה גמליאל: תודה.

גילה גמליאל: יש שאלות?

בועז טופורובסקי: למה זה דחוף לעכשיו?

<ניר אמסל: כי עכשיו התקבלה הפשרה.

<אפרת תבור: הפשרה קיבלה תוקף של פסק דין והיינו מחויבים לשלם את זה.

<אפרת תבור: זה לא שאתה יכול להתעכב.

גילה גמליאל: מי בעד אישור פנייה מספר 333?

גילה גמליאל: מי נגד?

גילה גמליאל: מי נמנע?

גילה גמליאל: בעד – רוב נגד – מיעוט

גילה גמליאל: הפנייה אושרה.

משה גפני: רביזיה.

גילה גמליאל: יש רביזיה.

ניסן סלומינסקי: הכנסת מסיימת ולכן זאת תהיה ההעברה האחרונה.

ניסן סלומינסקי: את ההמשך נעשה מחר.

ניסן סלומינסקי: אמרנו שמחר בבוקר יהיו הרביזיות.

ניסן סלומינסקי: ביטלנו את סדר היום של מחר כדי שנגמור את ההעברות הכספיות.

ניסן סלומינסקי: תודה רבה לגילה.

ניסן סלומינסקי: תודה רבה.